15.5.2023
SK
Úradný vestník Európskej únie
C 173/19
Účastníci konania pred vnútroštátnym súdom Žalobcovia: Elliniki Ornithologiki Etaireia, Syllogos Diktyo Oikologikon Organoseon Aigaiou, Perivallontikos Syllogos Rethymnou, Politistikos Syllogos Thronos Kleisidiou, KX a i.
Žalovaní: Ypourgos Esoterikon, Ypourgos Oikonomikon, Ypourgos Anaptyxis kai Ependyseon, Ypourgos Perivallontos kai Energeias, Ypourgos Agrotikis Anaptyxis kai Trofimon
Prejudiciálne otázky 1.
Má sa článok 4 ods.
1 a 2 smernice 2009/147/ES (1) v spojení s článkom 6 ods.
2 až 4 smernice 92/43/EHS (2) vykladať v tom zmysle, že bráni takým vnútroštátnym ustanoveniam, ako sú uvedené [v odôvodnení], ktoré stanovujú, že osobitné opatrenia na ochranu, zachovanie a obnovu druhov voľne žijúceho vtáctva a jeho biotopov v osobitne chránených územiach (OCHÚ) sa vzťahujú len na „vyhlásené druhy“, teda len na voľne žijúce druhy vtákov uvedené v prílohe I k smernici 2009/147/ES a sťahovavé vtáky pravidelne sa vyskytujúce v každom OCHÚ, ktoré sa spolu s kritériami pre vyhlásenie OCHÚ obsiahnutými vo vnútroštátnych právnych predpisoch používajú ako rozhodujúce ukazovatele na vyhlásenie územia ako OCHÚ?
2.
Má na odpoveď na predchádzajúcu otázku vplyv skutočnosť, že vyššie uvedené osobitné opatrenia na ochranu, zachovanie a obnovu druhov voľne žijúceho vtáctva a jeho biotopov v osobitne chránených územiach (OCHÚ) sú v podstate základnými preventívnymi ochrannými opatreniami („preventívne opatrenia“) OCHÚ s horizontálnym uplatnením, t. j. na všetky OCHÚ, a že doteraz nebol v gréckom právnom poriadku prijatý žiadny plán riadenia pre každé osobitné OCHÚ, ktorý by definoval ciele a opatrenia potrebné na dosiahnutie alebo zabezpečenie priaznivej ochrany každého OCHÚ a druhov, ktoré tam žijú?
3.
Má na odpoveď na predchádzajúce dve otázky vplyv skutočnosť, že na základe povinnosti environmentálneho posúdenia projektov a činností podľa smernice 2011/92/EÚ (3) a „primeraného odhadu“ podľa článku 6 ods.
2 až 4 smernice 92/43/EHS pri posudzovaní vplyvov každého konkrétneho plánu verejných alebo súkromných prác na životné prostredie sa zohľadňujú všetky druhy uvedené v prílohe I smernice 2009/147/ES alebo sťahovavé vtáky pravidelne sa vyskytujúce v každom OCHÚ?
(1) (2) (3)
Smernica Európskeho parlamentu a Rady 2009/147/ES z 30. novembra 2009 o ochrane voľne žijúceho vtáctva (kodifikované znenie) (Ú. v.
EÚ L 20, 2010, s. 7).
Smernica Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín (Ú. v.
EÚ L 206, 1992, s. 7).
Smernica Európskeho parlamentu a Rady 2011/92/EÚ z 13. decembra 2011 o posudzovaní vplyvov určitých verejných a súkromných projektov na životné prostredie (kodifikované znenie) (Ú. v.
EÚ L 26, 2012, s. 1).
Návrh na začatie prejudiciálneho konania, ktorý podal Administratīvā apgabaltiesa (Lotyšsko) 15. februára 2023 – Biedrība „Latvijas Informācijas un komunikācijas tehnoloģijas asociācija“/Valsts ieņēmumu dienests (Vec C-87/23, Latvijas Informācijas un komunikācijas tehnoloģijas asociācija) (2023/C 173/27) Jazyk konania: lotyština Vnútroštátny súd, ktorý podal návrh na začatie prejudiciálneho konania Administratīvā apgabaltiesa